text: Т-34, готов за бой: вижте трейлъра на най-новата руска военна екшън драма за Втората световна - Russia Beyond България
  Т-34, готов за бой: вижте трейлъра на най-новата руска военна екшън драма за Втората световна
  Трейлър на филма "Т-34"
  "Т-34" е името на най-новата приключенска екшън драма на руския режисьор Алексей Сидоров, известен с работата си по ТВ сериала "Бригада", а съвсем наскоро в мрежата се появи и неговият трейлър.
  Действието в лентата се развива на фона на великите битки през Втората световна война, като проследява борбата между двама танкисти – довчерашния курсант Ивушкин (в ролята Александър Петров) и немския ас Ягер (Винценц Кифер). Със своя легендарен Т-34 Ивушкин предизвиква немския ас и неговата "пантера".
  "Т-34" е страхотен филм, пълен с огромна енергия. Но и с истински хумор и надежда. Най-важното обаче е че в него има много любов – към едно момиче, към приятелите, към майката, към родината. Една история за миналото, разказана по суперсъвременен начин с множество забавни детайли. А най-голяма заслуга за това има нашият режисьор Алексей Сидоров", разказва актьорът Александър Петров.
  "Аз изпълнявам ролята на танкиста Ивушкин. На фронта той преминава през редица премеждия – кое от кое по-лошо. А в решителните бойни задачи му помагат неговата изобретателност, дух и смелост. Става въпрос за един силен, завършен човек с детски дух, който не се отказва пред нищо. В нашата история Ивушкин се сблъсква с достоен противник – германския офицер Ягер. За мен това е преди всичко филм за хората. За героизма и силата на характера", изтъква изпълнителят на главната роля.
  Освен Петров във филма участват още Виктор Добронравов, Ирина Старшенбаум, Петър Скворцов, Семьон Трескунов, Артьом Бистров и Михаел Джанибекян.